section_heading: Povijest
paragraph_text: Poslije Mátyáseve smrti, vlasnikom je pustare postao njegov sin, dalmatinsko-hrvatski i slavonski ban Ivaniš Korvin, koji je 16. kolovoza 1502. godine pred zagrebačkim Kaptolom pustaru Verušić, Madaraš, Tavankut i Šebešić dao u zalog Mirku Tereku iz Enjinga; osim Verušića, u zalog je za 10 tisuća forinta dao utvrdu (castrum) Zabathku (Suboticu) i istoimeni grad (oppidum).<ref name="16. kolovoza">Radio Subotica na hrvatskom. Na današnji dan. Priredio: Lazar Merković